СПРАВКА ЗА ОТРАЗЯВАНЕ НА ПОСТЪПИЛИТЕ БЕЛЕЖКИ И ПРЕДЛОЖЕНИЯ ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТ НА НАРЕДБА ЗА РЕДА ЗА УПРАВЛЕНИЕ НА ГОРСКИТЕ ТЕРИТОРИИ, СОБСТВЕНОСТ НА ОБЩИНА СЕВЛИЕВО

|  |  |  |  |  |
| --- | --- | --- | --- | --- |
| **№** | **Организация/потребител (вкл. начина на получаване на предложението)** | **Бележки и предложения** | **Отразяване на бележките и предложенията** | **Мотиви** |
| 1. | Д-р Иван Иванов – кмет на Община Севлиево /писмено в Центъра за информация и услуги на гражданите на Община Севлиево/ | Проектът на Наредбата да бъде допълнен в частта на Раздел V Достъп до горските територии, с текст, касаещ отговорността на ползвателите на горските пътища – собственост на община Севлиево, а именно:„Кметът на община Севлиево, кметът на кметство или кметският наместник издава разрешение за достъп до насаждения, в които се извършва добив на дървесина, или до горски разсадници, на собственици и ползватели на товарни превозни средства над 3 тона след подаване на молба по образец, в която се посочват: размер, вид, кубатура на превозния товар /прилагат се съответните документи, като за превоз на дървен материал се представя копие от разрешително за добив на дървен материал/, кой път ще се използва и за какво разстояние, данни за МПС, с които ще се извършва превоза /регистрационен номер, гражданска отговорност/ и срок на ползване на пътя. За превоз на товари, превозвачът внася в общината депозит по заявеното количество товар в размер 1.00 лв. за кубик на километър, който се възстановява след изтичане срока на разрешителното, при условие че собствениците или ползвателите са били добросъвестни, не са нанесли вреди на територията, през която за преминавали, не са нанесли вреди на ползвания път и не е необходимо неговото възстановяване, и са изпълнили задължението за почистване на превозните средства по чл.24 от наредбата. Почистването става на площадка с твърда настилка преди асфалтовия път, която водача, след почистване на пътното превозно средство, я почиства от падналите при почистването вещества“. | Предлагам в резултат на предложението следните промени в наредбата:1. Създава се нова алинея 4 към чл.22 със следния текст: „Достъп на товарни превозни средства с товароносимост над 3 тона до горски разсадници и до насаждения, в които се извършва добив на дървесина, се разрешава от кмета на община Севлиево, кмета на кметство или кметския наместник след подаване на молба по образец, в която заинтересованите лица посочват: размер, вид, кубатура на превозния товар /прилагат се съответните документи, като за превоз на дървен материал се представя копие от разрешително за добив на дървен материал/, кой път ще се използва и за какво разстояние, данни за МПС, с които ще се извършва превоза /регистрационен номер, гражданска отговорност, документи за собственост или основание за ползване/ и срок на ползване на пътя. За разрешения достъп, заявителят внася в общината депозит по заявеното количество товар в размер 1.00 лв. за кубик на километър, който се възстановява след изтичане срока на разрешителното, при условие че по време на превоза не са нанесени вреди на територията, през която е преминавано, не са нанесени вреди на ползвания път и не е необходимо неговото възстановяване, достъпът е осъществен добросъвестно и е изпълнено задължението за почистване на превозните средства по реда на чл.24 от настоящата наредба.“2. В алинея 3 към чл.22 се добавя текст:„извън случаите по ал.4“3. Създава се нова алинея 2 към чл.24 със следния текст:„Почистването се извършва на площадка с твърда настилка преди асфалтовия път, а когато такава не е налична – преди непосредственото излизане на асфалтовия път. След почистване на пътното превозно средство водачът е длъжен да почисти и площадката.“ | С предложената промяна се цели повишаване на вниманието и бдителността на собствениците и ползвателите при използването товарните машини в горските територии спрямо заобикалящата флора и фауна и опазване на общинско имущество.Тежките товарни превозни средства нанасят значителни щети на горските пътища и територии на община Севлиево и тяхното възстановяване остава изцяло за сметка на общинския бюджет.Така предложеното допълнение на проекта на наредба не противоречи на нормативни актове от по-висока степен и следва да се включи. |